P9_TA(2021)0330

Parlamentin työjärjestyksen muuttaminen

Euroopan parlamentin päätös 7. heinäkuuta 2021 Euroopan parlamentin työjärjestyksen 99, 197, 213, 214, 222, 223, 230, 235 artiklan ja liitteen V muuttamisesta ja uuden 106 a artiklan lisäämisestä (2021/2048(REG))

(2022/C 99/26)

Euroopan parlamentti, joka

— ottaa huomioon työjärjestyksen 236 ja 237 artiklan,

— ottaa huomioon perussopimus-, työjärjestys- ja toimielinasioiden valiokunnan mietinnön (A9-0214/2021),

1. päättää muuttaa työjärjestystä jäljempänä esitetyllä tavalla;

2. päättää, että kyseiset muutokset tulevat voimaan niiden hyväksymistä seuraavan istuntojakson ensimmäisenä päivänä, lukuun ottamatta seuraavia: a) sukupuolten tasapuolista edustusta koskeva 213 artiklan 1 kohdan muutos, joka tulee voimaan, kun Euroopan parlamentin seuraavien, vuonna 2024 pidettävien vaalien jälkeinen ensimmäinen istuntojakso avataan; b) valtuuskuntien puheenjohtajistojen jäsenten toimikautta koskeva 223 artiklan muutos, joka tulee voimaan, kun Euroopan parlamentin seuraavien, vuonna 2024 pidettävien vaalien jälkeinen ensimmäinen istuntojakso avataan;

3. kehottaa puhemiestä välittämään tämän päätöksen tiedoksi neuvostolle ja komissiolle.

Tarkistus 1

Euroopan parlamentin työjärjestys

99 artikla

Nykyinen teksti Tarkistus Määräyksiä menettelystä, jolla myönnetään Euroopan unionin toiminnasta tehdyn sopimuksen varainhoitoa koskevien määräysten ja Euroopan parlamentin ja neuvoston asetuksen (EU, Euratom) N:o 966/2012 (1), jäljempänä ”varainhoitoasetus”, mukaisesti talousarvion toteuttamista koskeva vastuuvapaus komissiolle, ovat tämän työjärjestyksen liitteenä. Määräyksiä menettelystä, jolla myönnetään Euroopan unionin toiminnasta tehdyn sopimuksen varainhoitoa koskevien määräysten ja Euroopan parlamentin ja neuvoston asetuksen (EU, Euratom) 2018/1046 (1), jäljempänä ”varainhoitoasetus”, mukaisesti talousarvion toteuttamista koskeva vastuuvapaus komissiolle, ovat tämän työjärjestyksen liitteenä.

Tarkistus 2

Euroopan parlamentin työjärjestys

106 a artikla (uusi)

Nykyinen teksti Tarkistus 106 a artikla Menettely Euroopan parlamentin kannan esittämiseksi ulkoisia toimia koskevan unionin erityisrahaston perustamisesta tai sen voimassaoloajan pidentämisestä 1. Kun komissio kuulee Euroopan parlamenttia aikomuksestaan perustaa unionin erityisrahasto hätätoimia tai hätätilaa seuraavia toimia varten varainhoitoasetuksen 234 artiklan 1 kohdan kolmannen alakohdan tai 234 artiklan 5 kohdan ensimmäisen alakohdan mukaisesti, asiasta vastaava valiokunta laatii suositusluonnoksia. Nämä suositusluonnokset voivat sisältää komissiolle osoitettuja erityisiä suosituksia, jotka koskevat erityisrahaston yksityiskohtia, kuten tavoitteita tai toimintatapoja. Jäljempänä olevan 118 artiklan 2–6 kohdan määräyksiä sovelletaan soveltuvin osin. 2. Kun komissio pyytää parlamenttia antamaan hyväksyntänsä päätösluonnokselle erityisrahaston perustamisesta tai sen voimassaoloajan pidentämisestä varainhoitoasetuksen 234 artiklan 1 kohdan neljännen alakohdan tai 234 artiklan 5 kohdan ensimmäisen alakohdan mukaisesti, asiasta vastaava valiokunta laatii suosituksen päätösluonnoksen hyväksymisestä tai hylkäämisestä. Edellä olevan 105 artiklan 1–4 kohdan määräyksiä sovelletaan soveltuvin osin. 3. Vähintään keskitason vähimmäismäärän saavuttamiseksi tarvittava määrä jäseniä tai yksi tai useampi poliittinen ryhmä taikka asiasta vastaava valiokunta voi jättää parlamentin käsiteltäväksi päätöslauselmaesityksen, jossa komissiota pyydetään lopettamaan unionin erityisrahaston määrärahat tai tarkistamaan unionin erityisrahaston perustamissopimusta rahaston purkamiseksi varainhoitoasetuksen 234 artiklan 5 kohdan toisen alakohdan mukaisesti.

Tarkistus 3

Euroopan parlamentin työjärjestys

197 artikla

Nykyinen teksti Tarkistus 197 artikla Poistetaan. Esitys siitä, että asiaa ei oteta käsiteltäväksi 1. Poliittinen ryhmä tai vähintään alhaisen vähimmäismäärän saavuttamiseksi tarvittava määrä jäseniä voi esittää esityslistan kohtaa koskevan keskustelun alussa, että asiaa ei oteta käsiteltäväksi. Esityksestä äänestetään heti. Aikomuksesta jättää esitys siitä, että asiaa ei oteta käsiteltäväksi, on ilmoitettava puhemiehelle vähintään 24 tuntia etukäteen, ja puhemies ilmoittaa siitä viipymättä parlamentille. 2. Jos esitys hyväksytään, parlamentti siirtyy suoraan seuraavaan esityslistan kohtaan.

Tarkistus 4

Euroopan parlamentin työjärjestys

213 artikla – 1 kohta

Nykyinen teksti Tarkistus 1. Ensimmäisessä kokouksessa, jonka valiokunta pitää sen jälkeen kun sen jäsenet on nimitetty 209 artiklan mukaisesti, ja jälleen kahden ja puolen vuoden kuluttua valiokunta valitsee puheenjohtajiston, joka koostuu puheenjohtajasta sekä valiokuntaan kuuluvien varsinaisten jäsenten keskuudesta eri äänestyskierroksilla valittavista varapuheenjohtajista. Parlamentti päättää valittavien varapuheenjohtajien määrästä puheenjohtajakokouksen ehdotuksesta. Parlamentin moninaisuuden on näyttävä kunkin valiokunnan puheenjohtajistossa. Puheenjohtajistossa ei saa olla pelkästään naisia tai miehiä, eivätkä varapuheenjohtajat saa olla kaikki samasta jäsenvaltiosta. 1. Ensimmäisessä kokouksessa, jonka valiokunta pitää sen jälkeen kun sen jäsenet on nimitetty 209 artiklan mukaisesti, ja jälleen kahden ja puolen vuoden kuluttua valiokunta valitsee puheenjohtajiston, joka koostuu puheenjohtajasta sekä valiokuntaan kuuluvien varsinaisten jäsenten keskuudesta eri äänestyskierroksilla valittavista varapuheenjohtajista. Parlamentti päättää valittavien varapuheenjohtajien määrästä puheenjohtajakokouksen ehdotuksesta. Parlamentin moninaisuuden on näyttävä kunkin valiokunnan puheenjohtajistossa. Valiokunnan puheenjohtaja ja ensimmäinen varapuheenjohtaja eivät saa olla samaa sukupuolta. Periaate sukupuolten tasapuolisesta edustuksesta pätee myös puheenjohtajiston muuhun jäsenistöön. Puheenjohtajiston jäsenet eivät saa olla kaikki samasta jäsenvaltiosta.

Tarkistus 6

Euroopan parlamentin työjärjestys

214 artikla – 2 kohta – 4 alakohta

Nykyinen teksti Tarkistus Puheenjohtaja ilmoittaa valiokunnassa kaikista koordinaattoreiden päätöksistä ja suosituksista, ja ne katsotaan hyväksytyiksi, jollei niitä vastusteta. Ne mainitaan valiokunnan kokouksen pöytäkirjassa. Puheenjohtaja ilmoittaa valiokunnassa kaikista koordinaattoreiden päätöksistä ja suosituksista, ja ne katsotaan hyväksytyiksi, jollei niitä vastusteta. Jos päätöksiä tai suosituksia vastustetaan, valiokunta päättää niistä äänestyksessä yksinkertaisella enemmistöllä. Nämä päätökset ja suositukset mainitaan valiokunnan kokouksen pöytäkirjassa.

Tarkistus 7

Euroopan parlamentin työjärjestys

222 artikla – 1 kohta – johdantokappale

Nykyinen teksti Tarkistus 1. Kun komissio on julkaissut kansalaisaloitteen tarkoitukseen varatussa rekisterissä Euroopan parlamentin ja neuvoston asetuksen (EU) N:o 211/2011 (1) 10 artiklan 1 kohdan a alakohdan mukaisesti, parlamentin puhemies valiokuntien puheenjohtajakokouksen puheenjohtajan ehdotuksesta 1. Kun komissio on julkaissut ilmoituksen kansalaisaloitteesta tarkoitukseen varatussa rekisterissä Euroopan parlamentin ja neuvoston asetuksen (EU) 2019/788 (1) 14 artiklan 1 kohdan mukaisesti, parlamentin puhemies valiokuntien puheenjohtajakokouksen puheenjohtajan ehdotuksesta

Tarkistus 8

Euroopan parlamentin työjärjestys

222 artikla – 1 kohta – a alakohta

Nykyinen teksti Tarkistus (a) antaa liitteen VI nojalla asiasisällöstä vastaavan valiokunnan tehtäväksi järjestää asetuksen (EU) N:o 211/2011 11 artiklassa tarkoitettu julkinen kuuleminen; vetoomuksista vastaava valiokunta osallistuu automaattisesti yhteistyöhön työjärjestyksen 57 artiklan mukaisesti, (a) antaa liitteen VI nojalla asiasisällöstä vastaavan valiokunnan tehtäväksi järjestää asetuksen (EU) 2019/788 14 artiklan 2 kohdassa tarkoitettu julkinen kuuleminen; vetoomuksista vastaava valiokunta osallistuu automaattisesti yhteistyöhön työjärjestyksen 57 artiklan mukaisesti,

Tarkistus 9

Euroopan parlamentin työjärjestys

222 artikla – 1 kohta – b alakohta

Nykyinen teksti Tarkistus (b) voi siinä tapauksessa, että kaksi tai useampi tarkoitukseen varatussa rekisterissä asetuksen (EU) N:o 211/2011 10 artiklan 1 kohdan a alakohdan mukaisesti julkaistua kansalaisaloitetta koskee samankaltaista aihetta, järjestäjiä kuultuaan päättää, että järjestetään yhteinen julkinen kuuleminen, jossa kaikkia asiaan liittyviä kansalaisaloitteita käsitellään tasapuolisesti. (b) voi siinä tapauksessa, että kaksi tai useampi kansalaisaloitetta, joista on julkaistu ilmoitukset tarkoitukseen varatussa rekisterissä asetuksen (EU) 2019/788 14 artiklan 1 kohdan mukaisesti, koskee samankaltaista aihetta, järjestäjiä kuultuaan päättää, että järjestetään yhteinen julkinen kuuleminen, jossa kaikkia asiaan liittyviä kansalaisaloitteita käsitellään tasapuolisesti.

Tarkistus 10

Euroopan parlamentin työjärjestys

222 artikla – 2 kohta – a alakohta

Nykyinen teksti Tarkistus (a) tutkii, onko komissio vastaanottanut järjestäjät asianmukaisella tasolla asetuksen (EU) N:o 211/2011 10 artiklan 1 kohdan b alakohdan mukaisesti, (a) tutkii, onko komissio vastaanottanut järjestäjäryhmän asianmukaisella tasolla asetuksen (EU) 2019/788 15 artiklan 1 kohdan mukaisesti,

Tarkistus 11

Euroopan parlamentin työjärjestys

222 artikla – 3 kohta

Nykyinen teksti Tarkistus 3. Asiasisällöstä vastaavan valiokunnan puheenjohtaja kutsuu julkisen kuulemisen koolle sopivana ajankohtana kolmen kuukauden kuluessa siitä, kun kansalaisaloite on toimitettu komissiolle asetuksen (EU) N:o 211/2011 9 artiklan mukaisesti. 3. Asiasisällöstä vastaavan valiokunnan puheenjohtaja kutsuu julkisen kuulemisen koolle sopivana ajankohtana kolmen kuukauden kuluessa siitä, kun kansalaisaloite on toimitettu komissiolle asetuksen (EU) 2019/788 13 artiklan mukaisesti.

Tarkistus 12

Euroopan parlamentin työjärjestys

222 artikla – 4 kohta – 2 alakohta

Nykyinen teksti Tarkistus Asiasisällöstä vastaava valiokunta kutsuu järjestäjiä edustavan ryhmän, johon kuuluu ainakin yksi asetuksen (EU) N:o 211/2011 3 artiklan 2 kohdan toisessa alakohdassa tarkoitetuista yhteyshenkilöistä, esittelemään aloitteen kuulemistilaisuudessa. Asiasisällöstä vastaava valiokunta kutsuu järjestäjiä edustavan ryhmän, johon kuuluu ainakin yksi asetuksen (EU) 2019/788 5 artiklan 3 kohdan ensimmäisessä alakohdassa tarkoitetuista yhteyshenkilöistä, esittelemään aloitteen kuulemistilaisuudessa.

Tarkistus 13

Euroopan parlamentin työjärjestys

222 artikla – 8 kohta

Nykyinen teksti Tarkistus 8. Parlamentti keskustelee kansalaisaloitteista, jotka on julkaistu asiaa koskevassa rekisterissä asetuksen (EU) N:o 211/2011 10 artiklan 1 kohdan a alakohdan mukaisesti, julkista kuulemista seuraavalla istuntojaksolla ja päättää ottaessaan keskustelun esityslistalle, esittääkö se keskustelun päätteeksi päätöslauselman vai ei. Keskustelun päätteeksi ei esitetä päätöslauselmaa, jos samaa tai samankaltaista aihetta koskeva mietintö on määrä käsitellä samalla tai seuraavalla istuntojaksolla, ellei puhemies poikkeuksellisin perustein ehdota toisin. Jos parlamentti päättää esittää keskustelun päätteeksi päätöslauselman, asiasisällöstä vastaava valiokunta, poliittinen ryhmä tai vähintään alhaisen vähimmäismäärän saavuttamiseksi tarvittava määrä jäseniä voi jättää käsiteltäväksi päätöslauselmaesityksen. Päätöslauselmaesitysten käsiteltäväksi jättämistä ja niistä äänestämistä koskevia 132 artiklan 3–8 kohdan määräyksiä sovelletaan soveltuvin osin. 8. Parlamentti keskustelee kansalaisaloitteista, joista on julkaistu ilmoitus asiaa koskevassa rekisterissä asetuksen (EU) 2019/788 14 artiklan 1 kohdan mukaisesti, julkista kuulemista seuraavalla istuntojaksolla ja päättää ottaessaan keskustelun esityslistalle, esittääkö se keskustelun päätteeksi päätöslauselman vai ei. Keskustelun päätteeksi ei esitetä päätöslauselmaa, jos samaa tai samankaltaista aihetta koskeva mietintö on määrä käsitellä samalla tai seuraavalla istuntojaksolla, ellei puhemies poikkeuksellisin perustein ehdota toisin. Jos parlamentti päättää esittää keskustelun päätteeksi päätöslauselman, asiasisällöstä vastaava valiokunta, poliittinen ryhmä tai vähintään alhaisen vähimmäismäärän saavuttamiseksi tarvittava määrä jäseniä voi jättää käsiteltäväksi päätöslauselmaesityksen. Päätöslauselmaesitysten käsiteltäväksi jättämistä ja niistä äänestämistä koskevia 132 artiklan 3–8 kohdan määräyksiä sovelletaan soveltuvin osin.

Tarkistus 14

Euroopan parlamentin työjärjestys

223 artikla – 3 kohta

Nykyinen teksti Tarkistus 3. Valtuuskuntien puheenjohtajistot asetetaan pysyville valiokunnille vahvistettuja menettelyjä noudattaen 213 artiklan mukaisesti. 3. Valtuuskuntien puheenjohtajistot asetetaan valiokuntien puheenjohtajistoille vahvistettuja menettelyjä noudattaen 213 artiklan mukaisesti. Valtuuskuntien puheenjohtajistojen jäsenet valitaan kuitenkin koko vaalikauden ajaksi.

Tarkistus 15

Euroopan parlamentin työjärjestys

230 artikla – 1 kohta

Nykyinen teksti Tarkistus 1. Kun parlamentille ilmoitetaan, että komissiota on pyydetty tekemään ehdotus säädökseksi Euroopan unionista tehdyn sopimuksen 11 artiklan 4 kohdan mukaisesti ja asetuksen (EU) N:o 211/2011 nojalla, vetoomuksista vastaava valiokunta varmistaa, vaikuttaako tämä valiokunnan työhön, ja tiedottaa asiasta tarvittaessa niille, jotka ovat esittäneet vetoomuksen asiaan liittyvistä aiheista. 1. Kun parlamentille ilmoitetaan, että komissiota on pyydetty tekemään ehdotus säädökseksi Euroopan unionista tehdyn sopimuksen 11 artiklan 4 kohdan mukaisesti ja asetuksen (EU) 2019/788 nojalla, vetoomuksista vastaava valiokunta varmistaa, vaikuttaako tämä valiokunnan työhön, ja tiedottaa asiasta tarvittaessa niille, jotka ovat esittäneet vetoomuksen asiaan liittyvistä aiheista.

Tarkistus 16

Euroopan parlamentin työjärjestys

230 artikla – 2 kohta

Nykyinen teksti Tarkistus 2. Asetuksen (EU) N:o 211/2011 4 artiklan mukaisesti rekisteröityjä ehdotettuja kansalaisaloitteita, joita ei voida toimittaa komissiolle asetuksen 9 artiklan mukaisesti, koska kaikkia säädettyjä asiaankuuluvia menettelyjä ja edellytyksiä ei ole noudatettu, voidaan käsitellä vetoomuksista vastaavassa valiokunnassa, jos tämä pitää seurantaa tarpeellisena. Edellä olevien 226, 227, 228 ja 229 artiklan määräyksiä noudatetaan soveltuvin osin. 2. Asetuksen (EU) 2019/788 6 artiklan mukaisesti rekisteröityjä ehdotettuja kansalaisaloitteita, joita ei voida toimittaa komissiolle asetuksen 13 artiklan mukaisesti, koska kaikkia säädettyjä asiaankuuluvia menettelyjä ja edellytyksiä ei ole noudatettu, voidaan käsitellä vetoomuksista vastaavassa valiokunnassa, jos tämä pitää seurantaa tarpeellisena. Edellä olevien 226, 227, 228 ja 229 artiklan määräyksiä noudatetaan soveltuvin osin.

Tarkistus 17

Euroopan parlamentin työjärjestys

235 artikla – 1 kohta – 1 alakohta

Nykyinen teksti Tarkistus 1. Jos parlamentti päättää varainhoitoasetuksen 65 artiklan 1 kohdan mukaisesti varata itselleen oikeuden hyväksyä menoja, se toimii puhemiehistönsä välityksellä. 1. Jos parlamentti päättää varainhoitoasetuksen 73 artiklan 1 kohdan mukaisesti varata itselleen oikeuden hyväksyä menoja, se toimii puhemiehistönsä välityksellä.

Tarkistus 18

Euroopan parlamentin työjärjestys

Liite V – 2 artikla – 1 kohta

Nykyinen teksti Tarkistus 1. Parlamentti käsittelee asiasta vastaavan valiokunnan laatiman mietinnön vastuuvapaudesta tilintarkastustuomioistuimen vuosikertomuksen hyväksymistä seuraavan vuoden 30. päivään huhtikuuta mennessä varainhoitoasetuksen mukaisesti. 1. Parlamentti käsittelee asiasta vastaavan valiokunnan laatiman mietinnön vastuuvapaudesta tilintarkastustuomioistuimen vuosikertomuksen hyväksymistä seuraavan vuoden 15 päivään toukokuuta mennessä varainhoitoasetuksen mukaisesti.

(1) Euroopan parlamentin ja neuvoston asetus (EU, Euratom) N:o 966/2012 , annettu 25 päivänä lokakuuta 2012 , unionin yleiseen talousarvioon sovellettavista varainhoitosäännöistä ja neuvoston asetuksen ( EY , Euratom) N: o 1605/2002 kumoamisesta (EUVL L 298 , 26.10.2012, s. 1).

(1) Euroopan parlamentin ja neuvoston asetus (EU, Euratom) 2018/1046 , annettu 18 päivänä heinäkuuta 2018 , unionin yleiseen talousarvioon sovellettavista varainhoitosäännöistä , asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen ( EU , Euratom) N: o 966/2012 kumoamisesta (EUVL L 193 , 30.7.2018, s. 1).

(1) Euroopan parlamentin ja neuvoston asetus (EU) N:o 211/2011 , annettu 16 päivänä helmikuuta 2011 , kansalaisaloitteesta (EUVL L 65, 11.3.2011, s. 1 ).

(1) Euroopan parlamentin ja neuvoston asetus (EU) 2019/788 , annettu 17 päivänä huhtikuuta 2019 , eurooppalaisesta kansalaisaloitteesta (EUVL L 130, , 17.5.2019 s. 55 ).